stanford-oval/wikipedia huggingface dataset:
בן מיילס
ביוגרפיה

מיילס נולד בווימבלדון שבלונדון, וגדל באשאובר שבדרבישייר. הוא למד בבית הספר "טופטון הול" בדרבישייר. לשחק הוא התחיל כבר בהפקות של בית הספר, בעיקר כדי שיוכל להיעדר מהשיעורים. בראיון אמר מיילס שאת זמנו הפנוי בילה בחנות תקליטים (הדסונס) בצ'סטרפילד שבדרבישייר, כשהוא מהרהר על 'מציאת האחת'. את הכשרתו כשחקן רכש בבית ספר גילדהול למוזיקה ודרמה. בשנות התשעים של המאה העשרים החל להופיע בטלוויזיה כשחקן משנה בסדרות טלוויזיה כגון "The Bill" ו-"Peak Practice".
בשנת 2000 לוהק מיילס לתפקיד פטריק מייטלנד, רודף הנשים, בסדרת הטלוויזיה הקומית "זיווגים", ושיחק בתפקיד זה עד לסיום הסדרה בשנת 2004. הוא המשיך להופיע בתוכניות טלוויזיה נוספות, ושיחק בעיבוד לספרי "ההגדה לבית פורסייט" בתפקיד מונטגיו דארטי (זו הייתה הפעם הראשונה ששיחק לצדה של אמנדה רוט), עוד השתתף בסדרה "החשוד העיקרי". ב-2004 גילם מיילס את צ'ארלס ריידר בהפקה רדיופונית של BBC Radio 4 לספר "בחזרה לבריידסהד". הוא שיחק בתפקיד ראשי בסדרת הדרמה "A Thing Called Love" של ה-BBC, שצולמה בנוטינגהאם. ב-2005 השתתף בדרמה "מר הארווי מדליק נר" בתפקיד מורה שלוקח קבוצה של תלמידים פרועים לטיול בקתדרלת סולסברי. בשנת 2006 הופיע בסרט הטלוויזיה "אחרי תומאס" בו גילם דמות של אב לילד אוטיסט. ב-2008 השתתף בסדרה "הדרך לקנדלפורד" בתפקיד סר טימותי, ובהפקה של רדיו 4 לסדרה "משפחת פאליסר" גילם את התפקיד הראשי של פלנטג'נט פאליסר. ב-2009 הופיע בתפקיד מנהל חברה הסוחרת בשוק ההון בסדרת הדרמה של ה-BBC על הסיטי "Sex, the City and Me". הוא שיחק בתפקיד הראשי בסדרה "Pulse" לצדה של קלייר פוי, אתה הופיע גם בסדרה "ההבטחה". ב-2011 השתתף בסדרה "זן" ששודרה ב-BBC One.
מיילס עובד לעיתים קרובות עם הבמאי ג'יימס מקטיג (אנ'). ב-2009 הופיע בתפקיד דסקומב בסרטו של מקטיג "ונדטה". עוד השתתף בסרט "Ninja Assassin" ובסרט "ספיד רייסר".
על הבמה שיחק מיילס ב-2005 במחזה "ריצ'רד השני" בהפקה של האולד ויק בתפקיד בולינגברוק, לצדו של החותן שלו גארי ריימונד. ב-2009 שיחק מיילס במחזה "The Norman Conquests" בתפקיד טום. ההצגה בהשתתפותו זכתה בפרס טוני להצגה המחודשת הטובה ביותר.
בקיץ 2011 כיכב מיילס במחזה "בגידה" מאת הרולד פינטר בתיאטרון קומדי שבווסט אנד הלונדוני, לצדה של קריסטין סקוט-תומאס שגילמה את אשתו אמה. את דמותו של ג'רי, חברו הטוב והמאהב של אשתו, גילם במחזה דאגלס הנשל. את ההפקה המחודשת ביים איאן ריקסון. עוד ב-2011 שיחק בסרט הטלוויזיה "החשדות של מר ויצ'ר" בתפקיד ד"ר סטפלטון.
ב-2014 שיחק מיילס בתפקיד תומאס קרומוול בגרסה של הרויאל שייקספיר קומפני לרומנים של הילרי מנטל "וולף הול" וספר ההמשך "הביאו את הגופות", בתיאטרון אלדוויץ' שבלונדון. באפריל 2015 הועלתה ההצגה בניו יורק.
ב-2016 שיחק מיילס בתפקיד פיטר טאונסנד בסדרת הדרמה של נטפליקס "הכתר". בשנת 2018 גילם את הבלש מג'ק היילי במיני-סדרת הפשע של רשת הטלוויזיה BBC Two "ארבעה ימים" בכיכובה של קארי מאליגן.
בשנת 2019 החל לשחק בסדרת המסתורין "פשע במעגל סגור" ברשת BBC One, ובסדרה הביוגרפית "המשפט של כריסטין קילר" ברשת BBC One, אודות פרשת פרופיומו.
בשנת 2023 שיחק בסרט הדרמה הביוגרפי "נפוליאון" בדמותו של ארמנד-אוגוסטין-לואי דה קלונקור (צר'). הסרט, בבימויו של רידלי סקוט, מגולל את עלייתו לשלטון של נפוליאון בונפרטה. באותה שנה שיחק בסרט התקופתי "השמפניה של גברת קליקו" (אנ') שם גילם את פיליפ קליקוט.
חיים אישיים

מיילס מנגן בבס, בתופים ובגיטרה. הוא נשוי לשחקנית אמילי ריימונד ששיחקה בסרט "Love Lies Bleeding" בכיכובה של פיי דאנאוויי. לבני הזוג יש שלושה ילדים. השניים הופיעו יחד בפרק "Before The Lights Go Out" בסדרה " Peak Practice" בשנת 1999.
הערות שוליים

1 2  The Big Interview:Ben Miles
↑  Daddy dearest
↑  Ben Miles: 'BBC Three show defies genre'
↑  Interview: James McTeigue, 'Ninja Assassin'
↑  Exit, Laughing: Tony-Winning Norman Conquests Ends Broadway Run
↑  Soloski, Alexis (18 במרץ 2015). "Ben Miles Takes On 'Wolf Hall' Onstage". New York Times. נבדק ב-23 במרץ 2015. {{cite news}}:  (עזרה)
↑  Epic London Double-Bill Wolf Hall Opens On Broadway
| --- | --- |
בקרת זהויות :  NLI: 987007449476505171  GND: 139851623  ISNI: 0000 0000 7306 3396  LCCN: no2006076745  MusicBrainz: 5378b271-36a5-4c27-9724-19bd26c5125d  VIAF: 102690980   WorldCat (עם VIAF): 102690980
נערה עם חצאית אדומה

נערה עם חצאית אדומה (או: נערה והחצאית האדומה; בגרמנית: Mädchen mit rotem Rock) הוא ציור אקספרסיוניטי מוקדם מאת הצייר הגרמני אדולף ארבסלה משנת 1910. מאז 1949 הוא חלק מאוסף מוזיאון פון דר היידט בוופרטל.
תיאור התמונה

הציור מזכיר פסל עתיק. הוא מתאר אישה צעירה בחצי עירום, כשהיא אוספת את שיערה מאחורי ראשה. רצועת החולצה שלה החליקה, כך ששד שמאל שלה חשוף. הדמות מוצגת בפריים חתוך עד גובה הברכיים. היא לובשת חצאית אדומה ארוכה, התופסת את כל החלק התחתון של הציור. פלג גופה העליון, פניה והחצאית צבועים בצבעים עזים, כאשר הצייר הקיף את הדמות בקו מתאר שחור, המעצים את הניגוד לרקע. פניה של האישה סמוקים מאוד, כמו גם זרועה הימנית. קפלי הבגד מסומנים רק במשיכות מכחול קצרות, וכך גם הרקע, המצביע בצדו הימני על צל של הדמות. תנוחת הדמות, עם הזרועות המורמות, מאפשרת לאמן למקם את החזה באלכסון של הקומפוזיציה, בין החצאית בפינה השמאלית התחתונה לזרועה השמאלית המורמת בפינה הימנית העליונה. בכך הופך החזה, לצד הראש הנוטה מטה, למוקד המרכזי של הציור. צבעי הפנים מודגשים בגוונים אדומים עזים, כך שהעין אינה נמשכת אך ורק לחשיפת החזה.
הציור, שצויר בצבעי שמן על קרטון בממדים 115 × 85.5 ס"מ (על פי מקור אחר: 114 × 86 ס"מ), נושא בפינה השמאלית העליונה את החתימה A. Erbslöh. 10. בצדו האחורי מופיעה דמות של אם עם ילד, שכוסתה בצבע חום, וכן חתימה בפינה הימנית העליונה: "A. Erbslöh Mädchen". היצירה נושאת את מספר הרישום KMV 49-50/6.
צפייה בתמונה

בשנים 1909–1910 צייר ארבסלה מספר דמויות יחיד גדולות ממדים. "נערה עם חצאית אדומה" נחשב לאחת היצירות החשובות בסדרה זו. הציור רווי בצבעים עשירים וססגוניים. גוני העור נעים בין צללים צבעוניים הנעים מגוני אדום-חום ועד ירקרק, תוך שמירה על שקיפות מסוימת גם באזורים מוצללים – טכניקה המזכירה את סגנון האימפרסיוניזם, שהתאפיין ב"צללים צבעוניים חדירים לאור".
בעוד שבאימפרסיוניזם השתמשו בצבע שחור לציון צללים, כאן הוא משמש להדגשת קווי המתאר בלבד. כאשר מתבוננים בציור מקרוב, ניתן להבחין בגוני ירוק ליד צהוב-ירקרק, כתום, שחור, כחול וורוד בין הזרוע לחזה, המעניקים ליצירה רעננות נועזת. הצבע הונח במשיכות חופשיות, לעיתים כמו בכתב יד, כשהחיות המרוכזת בפלג הגוף העליון ובפנים יוצרת ניגוד בין מסורת לחידוש אמנותי.
האמן פרנץ מארק, חברו של ארבסלה, אמר כי "ציירים מהעבר היו נחרדים לנוכח האקט הנועז הזה". הציור נוצר בתקופה של תמורות אמנותיות עמוקות, והושפע בין היתר מידידו של ארבסלה, הצייר אלכסיי פון יבלנסקי, שנודע בשימוש בצבעים עזים ובהתמקדות בדיוקנאות. הדמיון לציורו של יבלנסקי "נערה עם אדמוניות" משנת 1909 בולט לעין.
ארבסלה וחבריו מקבוצת "האגודה החדשה לאמנים במינכן" – שמתוכה צמחה בהמשך קבוצת "הפרש הכחול" – עודדו זה את זה אמנותית ושאפו ליצור אמנות המעוררת תחושות עזות אצל הצופה. ארבסלה עצמו אמר: "האמנות היא תולדה של הדמיון, המקור הקדום של היצירה. האמן ימצא תמיד את הצורה ההכרחית לביטוי רעיונותיו, כך שהצורה תהפוך לבבואה של נפשו ולסמל מהותו."
בשנת 1910 נתקלו יצירות האקספרסיוניסטים בביקורות קשות: מבקרי אמנות גינו את עבודותיהם כ"שטות", "חוסר היגיון" ואף האשימו את האמנים בחוסר כישרון; התייחסות לסגנון הציור הקודם של האמן בסגנון האימפרסיוניזם, ש"הישגיו החיוניים כוללים את הצללים הצבעוניים השקופים".
מקור ותערוכות

מקור הציור מתועד באופן הבא: "אגודת וופרטל לאמנות" רכשה את היצירה ב-1949 מגלריה פרנץ בברלין דאז.
בשנת 1949 רכשה אגודת האמנות והמוזיאונים של וופרטל את הציור מגלריה פרנץ בברלין.
מקור ותערוכות > תערוכות מרכזיות

1910/11: "האגודה החדשה לאמנים במינכן – התערוכה השנייה", גלריית טנהאוזר, מינכן. (1–14 בספטמבר) התערוכה נדדה לערים: קרלסרוהה, מנהיים, האגן, ברלין (גלריית פאול קסירר), דרזדן (גלריית ארנסט ארנולד) ויימאר.
1920: "התערוכה הגדולה לאמנות בדיסלדורף", ארמון האמנות העירוני.
1950: "תערוכת זיכרון לאדולף ארבסלה", המוזיאון העירוני וופרטל-אלברפלד.
1958: "מינכן 1869–1958 – הדרך לאמנות מודרנית", בית האמנות במינכן.
1967: "אדולף ארבסלה 1881–1947 – תערוכת זיכרון לציון 20 שנים למותו", אגודת האמנות והמוזיאונים וופרטל, קונסטהאלה ברמן. התערוכה נדדה ל: אגודת האמנות של וירטמברג, גלריית העיר מינכן (לנבאכהאוס).
1975: "הפרש הכחול וסביבתו – תערוכה 24 בבית בטהובן, וילינגן-שוונינגן".
1981: "אדולף ארבסלה – ציורים, רישומים, גרפיקה", מוזיאון גוסטב-ליבקה, המבורג.
1992: "אדולף ארבסלה – ציורים 1903–1945", מוזיאון פון דר היידט, וופרטל. התערוכה נדדה ל: מוזיאון האמנות של ברמן, מוזיאון שטרן בוורבורג, סינקלר-האוס, באד הומבורג.
2000: "האקספרסיוניזם הגרמני", המוזיאון לאמנות מודרנית, ריו דה ז'ניירו ומוזיאון לזאר סגל, סאו פאולו.
2008: "הדחף האקספרסיוניסטי – יצירות מופת מאוספי וופרטל הפרטיים", מוזיאון פון דר היידט.
2009/2010: "פוביזם ואקספרסיוניזם", מוזיאון מרמוטן-מונה, פריז.
2014/15: "אקספרסיוניזם בגרמניה ובצרפת – ממאטיס ועד הפרש הכחול", מוזיאון האמנות של ציריך, מוזיאון מחוז לוס אנג'לס ומוזיאון מונטריאול לאמנויות יפות.
2017: "אדולף ארבסלה – מחולל האוונגרד", מוזיאון פון דר היידט, וופרטל.
ביבליוגרפיה

Adolf Erbslöh: Phantasie und Form. In: Die Kunst. Bruckmann, München April 1929, נערה עם חצאית אדומה, באתר OCLC (באנגלית).
Hans Wille: Adolf Erbslöh 1881–1947. Mit einem Katalog der Gemälde. Kunst- und Museumsverein, Wuppertal 1967, נערה עם חצאית אדומה, באתר OCLC (באנגלית).
Hans Wille: Adolf Erbslöh. Monobiographie. Bongers, Recklinghausen 1982, ISBN 3-7647-0339-3.
Annegret Hoberg, Helmut Friedel (Hrsg.): Der Blaue Reiter und das Neue Bild. Von der Neuen Künstlervereinigung München zum Blauen Reiter. Ausstellungskatalog, Städtische Galerie im Lenbachhaus, Prestel, München 1999, ISBN 3-7913-2065-3.
Brigitte Salmen, Felix Billeter: Adolf Erbslöh 1881–1947, Werkverzeichnis der Gemälde. Hrsg.: Karl & Faber, Hirmer, München 2016, ISBN 978-3-7774-2587-0, Seite 82 f.
Beate Eickhoff: Der Akt in der Kunst der Moderne. In: Beate Eickhoff und Gerhard Finckh (Hrsg.): Adolf Erbslöh: Der Avantgardemacher. Ausstellungskatalog. Von der Heydt-Museum, Wuppertal 2017, Seite 144 f.
הערות שוליים

1 2  Die Gemälde des 20. Jahrhunderts. W. Brockhaus KG. p. 60. OCLC 902357789.
אלכסיי פון יבלנסקי, 1909: "נערה עם אדמוניות"
פרסום באנר חיצוני על חזית "מוזיאון פון דר היידט", וופרטל, לתערוכה של אדולף ארבסלה עם קטע מהציור "נערה עם חצאית אדומה", 2017
ג'ורדן אלכסנדר

| --- | --- |

 לידה:  27 ביולי 1993 (בת 31) ונקובר, קולומביה הבריטית, קנדה קנדה
 מדינה:  קנדה
 תקופת הפעילות:  מ-2008
 פרופיל ב-IMDb
 
ג'ורדן אלכסנדר (באנגלית: Jordan Alexander נולדה ב-27 ביולי 1993) היא שחקנית וזמרת קנדית, המוכרת בשל תפקידה בתור ג'וליאן קלוואי בסדרת הנוער "אחת שיודעת" (2021-הווה).
ביוגרפיה

ג'ורדן אלכסנדר נולדה ב-23 ביולי 1993;  היא נולדה בוונקובר, קולומביה הבריטית וגדלה בטורונטו, אונטריו.  אלכסנדר היא ממוצא גרמני, אירי ואפרו-אמריקאית.
קריירה > מוזיקה

ב-17 ביוני 2016 היא שחררה את אלבום הבכורה שלה The Lonely Hearts Club, ובשנת 2020 הוציאה את הסינגל "You".
קריירה > טלוויזיה

בשנת 2008 שיחקה בתפקיד קטן בסרט המתח והפשע "Tortured" בכיכובם של לורנס פישבורן וקול האוזר.
בשנת 2010 הופיעה בפרק בסדרת הטלוויזיה "רוקי בלו".
בשנת 2020, אלכסנדר גילמה את אלסי / מאיה בעונה השנייה של סדרת המסתורין לנוער "Sacred Lies: The Singing Bones" אשר שודרה בשירות הסטרימינג Facebook Watch.
בשנת 2021 החלה לגלם את ג'וליאן קלוואי בסדרת הטלוויזיה "אחת שיודעת", שמבוססת על סדרת ספרים באותו השם מאת ססילי פון זיאגסר ומהווה המשך לאירועי "אחת שיודעת", ששודרה לראשונה בשנת 2007. הסדרה עלתה בבכורה ב-HBO Max ב-8 ביולי 2021, ועונה שנייה עלתה ב-1 בדצמבר 2022.
חיים אישיים

אלכסנדר מזדהה כקווירית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | Tortured | שיילה גרין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | The Latest Buzz | קלואי | פרק: "The Hip Hop Issue" |
| 2010 | רוקי בלו | מיה | פרק: "In Blue" |
| 2016 | Unbury the Biscuit | ליז | סדרת רשת; 4 פרקים |
| 2020 | Sacred Lies | אלסי / מאיה | תפקיד ראשי (עונה 2); 10 פרקים |
| 2021–הווה | אחת שיודעת | ג'וליאן קאלוויי | תפקיד ראשי (2 עונות); 24 פרקים |
הערות שוליים

↑  "Meet Jordan Alexander, Everyone's Favourite Gossip Girl Crush". Girlfriend (באנגלית אמריקאית). נבדק ב-2021-12-06.
↑  "Jordan Alexander Age, Birthday, Height, Family, Bio, Facts, And Much More". נבדק ב-2021-12-06.
↑  Santillana, Maria Gracia (2021-06-29). "The Truth About Gossip Girl Star Jordan Alexander". TheList.com (באנגלית אמריקאית). נבדק ב-2021-12-06.
↑  "Jordan Alexander: 12 facts about Gossip Girl's Julien Calloway you should know". PopBuzz (באנגלית). נבדק ב-2021-12-06.
↑  Vujić, Katja (2021-08-02). "Gossip Girl's Jordan Alexander Lets the Julien Energy Flow". The Cut. נבדק ב-2021-12-06.
↑  "Who Is Jordan Alexander? Meet the 'Gossip Girl' Breakout Star". J-14 (באנגלית אמריקאית). 2021-07-08. נבדק ב-2021-12-06.
↑  Savoy, Starr (2021-07-07). "All About Jordan Alexander, the Actress Playing the Queen B of Gossip Girl's Reboot". ELLE (באנגלית אמריקאית). נבדק ב-2021-12-06.
מגדלי K

| --- | --- |

מגדלי K, במבט מפארק הקריה ("הסיטי")
 מידע כללי
 סוג:  גורד שחקים, מרכז מסחרי 
 כתובת:  שדרות ירושלים 14, פינת שדרות הרצל
 מיקום:  הקריה מע"ר,  אשדוד
 מדינה:  ישראל ישראל
 הקמה ובנייה
 תקופת הבנייה:  2009–2014 (כ־5 שנים)
 אדריכל:  וולטר שיינקמן 
 מידות
 גובה:  148 מטר
 קומות:  40
 
 קואורדינטות:  31°47′41″N 34°38′27″E﻿ / ﻿31.794722222222°N 34.640833333333°E﻿ / 31.794722222222; 34.640833333333
  מפת מיקום  מפה דינמית   (למפת אשדוד מוגדלת) מגדלי K(למפת אשדוד רגילה) מגדלי K(למפת השפלה רגילה) מגדלי K(למפת השפלה מוגדלת) מגדלי K  he מגדלי Khe מגדלי Kמפת  __ אשדוד  __ גן יבנה [‌למפה דינמית של השפלה וסביבותיה‌]מצפון וממזרח: __ מועצה אזורית חבל יבנה ממזרח ומדרום: __ מועצה אזורית באר טוביה ממערב: הים התיכון tabBackground:;tabBorder:#aaa;defaultTab:0;
 
מגדלי K הוא מתחם מגורים בן 40 קומות באשדוד שכולל שני גורדי שחקים, הממוקמים במע"ר הצפוני שברובע הקריה ("הסיטי") בעיר. גובהם 148 מטר, והם דורגו ברשימת גורדי השחקים הגבוהים בישראל במקום ה-30 בעת חנוכתם. המגדלים נבנו בתכנון האדריכל וולטר שיינקמן.
המתחם כולל קומת מסחר, שש קומות של משרדים, 28 קומות של מגורים (בכל אחד מהמגדלים) ושש קומות לחניה (שלוש תת-קרקעיות ושלוש עיליות). בקומת המסחר ישנן מסעדות, חנויות הלבשה, בתי קפה ובנקים. בבנייני המשרדים שוכנים משרדי עריכת דין וייעוץ פיננסי, וכן מכון כושר גדול, מרפאות ומכון קוסמטיקה.
המגדלים בשעת ערב, במבט משדרות הרצל
בניית המגדלים החלה בשנת 2008. תוך ארבע שנים הושלמה קומת המסחר ולאחר מכן הסתיימה הקמתן של שש קומות המשרדים. בנייתם של המגדלים הסתיימה בשנת 2017, ובוצעה על ידי הקבלן קלוד נחמיאס. במהלך הבנייה התגלו בה ליקויים, ומאחר ולא היו מקלטים בכל קומה, הבנייה נעצרה ונמשכה אחרי כשנתיים לאחר קבלת היתר מעיריית אשדוד.
ראו גם

גורד השחקים הגבוה בישראל
גורדי שחקים בישראל
מגדל דמרי
ביאורים

↑  בתוכנית 26/113/03/3, שאושרה ב-2011 עבור החלקה בה נמצאים המבנים, צוין שגובה המבנים המותר עומד על 148 מטר, עבור 39 קומות מעל הקרקע. גם לפי אמפוריס גובה המגדלים אינו עולה על 150 מטר. ייתכן ונתוני כתבת צמד מגדלי K TOWER באשדוד - מהגבוהים ביותר בישראל באתר אשדוד נט, התייחסו לנתוני גובה אבסולוטי מעל פני הים
קלי הריסון

| --- | --- |
אין תמונה חופשית
 לידה:  28 בנובמבר 1980 (בת 44) דונקסטר, הממלכה המאוחדת 
 מדינה:  הממלכה המאוחדת 
 מקום לימודים:  Hungerhill School 
 פרופיל ב-IMDb
 
קלי הריסון (באנגלית: Kelly Harrison; נולדה ב-28 בנובמבר 1980) היא שחקנית בריטית.
ביוגרפיה

הריסון נולדה בדונקסטר שבדרום יורקשייר, והתחנכה בבית הספר הנגרהיל שבאדנתורפ בדונקסטר.
קריירה

היא הייתה דוגמנית במשך ארבע שנים, אבל עד מהרה לוהקה לסדרה "חדר מיון" של ה-BBC לתפקיד הפרמדיקית ניקי מרשל.
הריסון הופיעה בסדרות הטלוויזיה "Born and Bred", "להעיר את המתים", "דיאל ופסקו", "פדינגטון גרין", "מקום בו נמצא הלב", ובמותחן המצמרר "Marian, Again" של רשת ITV בו גילמה את הדמות הראשית מריאן.
הריסון שיחקה בסדרת הדרמה "Age Before Beauty" של ה-BBC לצדם של סו ג'ונסטון ורובסון גרין ששודרה החל מיולי 2018.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1997 | דיאל ופסקו | Dalziel and Pascoe | מלצרית | בפרק "Exit Lines" |
| 2001 |  | Dream | אמה |  |
| 2001–2004 | חדר מיון | Casualty | ניקי מרשל | סדרת טלוויזיה |
| 2004 | מקום בו נמצא הלב | Where the Heart Is | איזבל נוקס | בפרק "The Games We Play" |
| 2005 |  | The Last Detective | טוראית קרלה מור | בפרק "Towpaths of Glory" |
| 2005 |  | Born and Bred | ננסי בריסלי | סדרת טלוויזיה |
| 2005 |  | Marian, Again | מריאן וולש | סרט טלוויזיה |
| 2005 | להעיר את המתים | Waking the Dead | טינה | בפרק "Subterraneans" |
| 2006 |  | The Street | בחורה במסיבה | בפרק "Football" |
| 2006 |  | Goldplated | קסידי | סדרת טלוויזיה |
| 2007 |  | Nina and the Neurons | בל נוירון הקול (דיבוב) | סדרת טלוויזיה |
| 2007 |  | Spring 1941 | אמיליה הצעירה |  |
| 2008 |  | Nina and the Neurons Go Eco! | הנוירון בל (דיבוב) | סדרת טלוויזיה |
| 2008 |  | Mother, Mine | אליסון | סרט קצר |
| 2009 |  | Upstairs | גרייס סטרן |  |
| 2009 |  | The Bill | פרן מוריס | סדרת טלוויזיה (2 פרקים) |
| 2010 |  | A Passionate Woman | מוירה | מיני-סדרה; 2 פרקים |
| 2010 |  | Identity | גייל רוברטסון | בפרק "Chelsea Girl" |
| 2010 | כשתפגשי זר גבוה ומסתורי | You Will Meet a Tall Dark Stranger | מאמנת אישית |  |
| 2011 | עדות אילמת | Silent Witness | הבלשית ג'וליה קטינה | בפרק "A Guilty Mind" |
| 2011 |  | The Body Farm | סוזן ריאן | מיני-סדרה |
| 2012 |  | Broken Hearts | סבתא תומפסון |  |
| 2013 |  | Nina and the Neurons: Go Engineering | בל | סדרת טלוויזיה |
| 2013 |  | Nina and the Neurons: Earth Explorers | בל נוירון הקול (דיבוב) | בפרק "Space Rockets" |
| 2014 | עמק האושר | Happy Valley | רוז קייווד | סדרת טלוויזיה |
| 2014 |  | Nina and the Neurons: Get Sporty | בל (דיבוב) | סדרת טלוויזיה |
| 2014 |  | Nina and the Neurons: Go Digital | בל (דיבוב) | סדרת טלוויזיה |
| 2015 | אוגוסטינה | Augustina | נאט | סרט קצר |
| 2015 |  | Safe House | סוזן ריינולדס | סדרת טלוויזיה |
| 2015 | רופאים | Doctors | מריה וייסמן | בפרק "Ghost" |
| 2015 |  | Nina and the Neurons: Get Building | בל (דיבוב) | סדרת טלוויזיה |
| 2016 | המישור | The Level | דיליה ברדלי | סדרת טלוויזיה |
| 2017 |  | Moose Limbs | סו | סרט קצר |
| 2017 | נערות דרי | Derry Girls | לורה דייוויס | סדרת טלוויזיה (פרק אחד) |
| 2019–2017 | סוף הפאקינג עולם | The End of the F***ing World | ונסה | סדרת טלוויזיה (3 פרקים) |
| 2018 |  | Age Before Beauty | ליאן | סדרת טלוויזיה |
| 2018–2019 | קורוניישן סטריט | Coronation Street | אלזה טילסלי | סדרת טלוויזיה |
| 2019 | האב בראון | Father Brown | קאתי פאולטר | בפרק "The Skylark Scandal" |
הערות שוליים

↑  "Kelly Harrison". IMDb.
| --- | --- |
בקרת זהויות :  GND: 140669566  ISNI: 0000 0003 7705 9206  LCCN: no2010051519  VIAF: 108115174   WorldCat (עם VIAF): 108115174
אדם צ'אנלר-בראט

| --- | --- |
אין תמונה חופשית
 לידה:  31 בדצמבר 1986 (בן 38) West Nyack, ארצות הברית 
 מדינה:  ארצות הברית 
 תקופת הפעילות:  מ-2006 
 פרופיל ב-IMDb
 
אדם בריאן צ'אנלר-בראט (באנגלית: Adam Brian Chanler-Berat; נולד ב-31 בדצמבר 1986) הוא שחקן קולנוע וזמר יהודי-אמריקאי.
ראשית חייו

צ'אנלר-בראט נולד בווסט ניאק, מחוז רוקלנד, ניו יורק, לשלי צ'אנלר וברט בראט.
קריירה > תיאטרון

צ'אנלר-בראט ערך את הופעת הבכורה שלו באוף ברודוויי במחזמר "כמעט נורמלי" בשנת 2008, שהוצג מאוחר יותר לברודוויי ב-2009. הוא שיחק במחזמר כשלוש שנים.
לאחר שהמחזמר ירד מהבמות, צ'אנלר-בראט לוהק לתפקיד פיטר פן במחזה אוף-ברודוויי "פיטר ולוכד הכוכבים", המבוסס על הספר בעל אותו השם. המופע הוצג לאחר מכן בברודוויי בתחילת 2012, והוא נשאר עם ההפקה עד לסגירתה במהלך ינואר של השנה הבאה. הוא שיחק במחזה עד לירידתו.
לאחר מכן השתתף במספר הפקות אזוריות ואוף-ברודוויי, כולל "Fly By Night" בתור הרולד מקקלאם, "The Fortress of Solitude" בתור דילן אבדוס, "יום ראשון בפארק עם ג'ורג'" בתור ז'ורז' סרה.
בשנת 2018, צ'אנלר-בראט כיכב בברודוויי בהצגה "ז'או ד'ארק" בתור הדופין, צ'ארלס השביעי.
בשנת 2021, החל לשחק במחזה "Assassins", שהוצג באוף ברודוויי. את ההפקה ביים ג'ון דויל. צ'אנלר-בראט גילם את ג'ון הינקלי ג'וניור, שניסה להתנקש בנשיא רונלד רייגן. במקור תוכנן לשחק מ-2 באפריל עד 17 במאי 2020, בסופו של דבר ההצגה הוצגה בין 2 בנובמבר 2021 ל-24 בינואר 2022. ההפקה הייתה מועמדת למספר פרסים בטקס פרסי לוסיל לורטל לשנת 2022, כולל החידוש הטוב ביותר.
קריירה > קולנוע וטלוויזיה

בנוסף לעבודת התיאטרון שלו, צ'אנלר-בראט הופיע במספר תפקידי משנה בטלוויזיה ובקולנוע בהם בסדרת הטלוויזיה "חוק וסדר" ב-2006. ייתכן שהתפקיד הבולט שלו על המסך הוא תפקידו של ויגו בסרט "הטעות הגדולה", סרט משנת 2013 בכיכובו של וינס ווהן. בשנת 2021 צ'אנלר-בראט החל לשחק בסדרת הטלוויזיה "אחת שיודעת".
חיים אישיים

צ'אנלר-בראט הוא ממוצא יהודי.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2006 | Bully | נורטון | משחק וידאו; בתור "אדם צ'נדלר-בראט" |
| 2007 | The Life Before Her Eyes | ריאן |  |
| 2013 | הטעות הגדולה | ויגו |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2006 | חוק וסדר | ג'ייסון ווייד | פרק אחד |
| 2013 | האישה הטובה | טד ורנר | פרק אחד |
| 2013–2014 | It Could Be Worse | בן פארל | סדרות אינטרנט; 15 פרקים |
| 2014 | ויפ | מארק | פרק אחד |
| 2015 | אלמנטרי | בריידי דיץ | פרק אחד |
| 2017 | ספק | לסטר | פרק: "פיילוט" |
| 2019 | הקוד | סגן גלן | 3 פרקים |
| 2019 | NCIS: ניו אורלינס | סטיבן מרקס | פרק אחד |
| 2019 | פסקול | אשר כץ | פרק אחד |
| 2021–2023 | אחת שיודעת | ג'ורדן גלסברג | שחקנים עיקריים; 22 פרקים |
הערות שוליים

↑  "Clarkstown Schools Grad Adam Chanler-Berat Back on Broadway in "Peter and the Starcatcher"". Rocklandtimes.com. 4 באפריל 2012. נבדק ב-5 בדצמבר 2017. {{cite web}}:  (עזרה)
↑  "Talking Next to Normal with Adam Chanler-Berat - Hollywood the Write Way". Hollywood the Write Way (באנגלית). 2009-06-21. נבדק ב-2017-06-10.
↑  "Fly By Night: A New Musical". Playwrights Horizons. נבדק ב-6 ביוני 2020. {{cite web}}:  (עזרה)
↑  "Adam Chanler-Berat Theatre Credits". Broadwayworld.com (באנגלית). נבדק ב-2017-06-10.
↑  "Saint Joan Broadway official website". Saintjoanbroadway.com (באנגלית). נבדק ב-2020-01-14.
↑  "John Doyle to Direct 'Assassins' at Classic Stage Company". The New York Times (באנגלית). נבדק ב-2020-01-14.
↑  "Adam Chanler-Berat, Tavi Gevinson, Andy Grotelueschen Join Off-Broadway Assassins Revival". Playbill.com (באנגלית). נבדק ב-2020-01-14.
↑  "Assassins at Classic Stage Company". Classicstage.org (באנגלית). נבדק ב-2020-01-14.
↑  "Jewz in the Newz."
| --- | --- |
בקרת זהויות :  ISNI: 0000 0000 6253 0526  LCCN: no2009091176  MusicBrainz: e2b4a348-6313-4e2e-9729-b5e8e52cd844  VIAF: 90541282   WorldCat (עם VIAF): 90541282
ברונה ווה

| --- | --- |

 לידה:  6 באוקטובר 1982 (בת 42) לימאוודי, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2006 
 פרופיל ב-IMDb
 
ברונה ווה (באנגלית: Bronagh Waugh; נולדה ב-6 באוקטובר 1982) היא שחקנית צפון אירית.
ביוגרפיה

ווה נולדה בקולריין שבצפון אירלנד. היא ידועה מהופעתה בתפקיד שריל בריידי באופרת הסבון "הוליאוקס" של ערוץ 4. היא הופיעה במופע השנתי "T4 On The Beach".
ב-2010 הייתה ווה מועמדת לפרס הסבון הבריטי בקטגוריות השחקנית החדשה הטובה ביותר, השחקנית הטובה ביותר וההופעה הקומית הטובה ביותר. עוד הייתה מועמדת לשני פרסי הטלוויזיה הלאומית על תפקידה בדמות שריל.
ביוגרפיה > חיים אישיים

אביה של ווה הוא קנדי, ולה יש אזרחות קנדית. ווה תמכה בנישואים של בני-זוג מאותו המין בצפון אירלנד.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 |  | Fiddler Walk | ברונה |  |
| 2007 | דוקטור הו | Doctor Who | ניצבת |  |
| 2008–2012 |  | Hollyoaks Later | שריל בריידי |  |
| 2009–2013 | הוליאוקס | Hollyoaks | שריל בריידי |  |
| 2013–2016 | החטא הקדמון | The Fall | סאלי-אן ספקטור |  |
| 2014 | הולבי סיטי | Holby City | לורן |  |
| 2016 |  | Channel Zero: Candle Cove | מרלה הצעירה | בפרק "Want to See Something Cool?" |
| 2016 | על טבעי | Supernatural | גברת וואט | בפרק "Keep Calm and Carry On" |
| 2018 | בלתי נשכח | Unforgotten | ג'סיקה ריד | עונה שלישית |
| 2019 |  | Agatha and the Curse of Ishtar | לוסי ברנרד | סרט טלוויזיה |
| 2019 | נערות דרי | Derry Girls | קאתי | סדרת טלוויזיה (פרק אחד) |
| 2019 | רציחות במידסומר | Midsomer Murders | בלייז מקווין | בפרק "With Baited Breath" |
| 2020 | דס | Des | שרלוט פרוקטור | מיני-סדרה |
| 2022 | חשוד (אנ') | The Suspect | קארה | 3 פרקים |
| 2023 | הבית שלנו | Our House | אליסון | 3 פרקים |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 | סקס בדייט הראשון | Miss Conception | פקידת קבלה | סרט קולנוע |
| 2015 |  | A Christmas Star | מריה או'הנלון |  |
| 2017 |  | Axis | שיבון |  |
| 2018 |  | A Dark Place | דונה רוטצל |  |
| 2018 | גרייס וגוליית | Grace & Goliath | מו |  |